**Ca să Te strig...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca să Te strig...

Ca să Te strig nu am putere

Isuse Doamne, mă-ntăreşte,

Şi forţe noi Tu-mi dărueşte,

Şi prin cercări şi prin durere

Din toate Tu, mă izbăveşte!

Ca să Te chem să mă asculţi

Când sugrumat sunt de ispită,

Când soarta mi-e nefericită

Vrăjmaşi oricât ar fi de mulţi,

Cu Tine Doamne-am reuşită!

Ca să Te simt, pentru-ajutor

În zile grele, în ceasuri triste

Când viaţa-mi este privelişte,

Să-mi laşi înger sfânt păzitor,

Să-mi fie în juru-mi oprelişte!

Ca să Te-aud ce îmi vorbeşti,

Şi cum mă-ndemni tot înainte

Prin dulci şi frumoase cuvinte,

Să pot urca spre zări cereşti,

Clipe-s de-aur, şi prea sfinte!

Ca să-Ţi urmez, n-oi pregeta

Să merg pe drumul însemnat,

Pe care Doamne mi-ai trasat,

Căci prea frumoasă-i calea Ta

Când ştiu acum că sunt iertat!

Pe veci de-a fi cu Tine-odată,

Trăind viaţa cuprinsă-n soare

Cu imnuri de slavă-n cântare,

Aceasta-mi-e nădejdea toată

Prin Jertfa sfântă, salvatoare!

Flavius Laurian Duverna